CELEX: 32014R0261
Language: hr
Date: 2014-03-14 00:00:00
Title: Provedbena uredba Vijeća (EU) br. 261/2014 od 14. ožujka 2014. o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu

15.3.2014   
            
            
               HR
            
            
               Službeni list Europske unije
            
            
               L 76/6
            
         
      PROVEDBENA UREDBA VIJEĆA (EU) br. 261/2014
   od 14. ožujka 2014.
   o provedbi članka 11. stavka 4. Uredbe (EU) br. 753/2011 o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (1), a posebno njezin članak 11. stavak 4.,
   budući da:
   
               (1)
            
            
               Vijeće je 1. kolovoza 2011. donijelo Uredbu (EU) br. 753/2011.
            
         
               (2)
            
            
               Dana 31. svibnja, 27. lipnja, 24. rujna i 18. listopada 2013. Odbor Vijeća sigurnosti Ujedinjenih naroda, osnovan u skladu sa stavkom 30. Rezolucije Vijeća sigurnosti 1988 (2011), izmijenio je popis pojedinaca, skupina, poduzeća i subjekata koji podliježu mjerama ograničavanja.
            
         
               (3)
            
            
               Prilog I. Uredbi (EU) br. 753/2011 stoga bi trebalo izmijeniti na odgovarajući način,
            
         DONIJELO JE OVU UREDBU:
   Članak 1.
   Prilog I. Uredbi (EZ) br. 753/2011 mijenja se kako je navedeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. ožujka 2014.
      
         
            Za Vijeće
         
         
            Predsjednik
         
         M. CHRISOCHOIDIS
         
      
   
   
      (1)  SL L 199, 2.8.2011., str. 1.
   
      PRILOG
      I.   Unosi s popisa navedenog u Prilogu I. Uredbi (EU) br. 753/2011 za niže navedene osobe zamjenjuju se sljedećim unosima.
      
      A.   Pojedinci povezani s talibanima
      
      
                  1.
               
               
                  
                     Fazl Rabi (alias
                     (a) Fazl Rabbi, (b) Fazal Rabi, (c) Faisal Rabbi)
                  
                     Razlozi za uvrštenje na popis: viši dužnosnik u pokrajini Konar tijekom talibanskog režima. Datum rođenja: (a) 1972., (b) 1975. Mjesto rođenja: (a) okrug Kohe Safi, pokrajina Parwan, Afganistan, (b) pokrajina Kapisa, Afganistan, (c) pokrajina Nangarhar, Afganistan, (d) pokrajina Kabul, Afganistan. Državljanstvo: afganistansko. Drugi podaci: (a) Predstavlja i pruža financijsku i logističku potporu mreži Haqqani, čije je sjedište u pograničnom području između Afganistana i Pakistana. (b) Član talibanskog financijskog vijeća. (c) Putovao u inozemstvo radi prikupljanja sredstava u ime Sirajuddina Jallaloudia Haqqanija, Jalaluddina Haqqanija, mreže Haqqani i talibana. (d) Navodno boravi u pograničnom području između Afganistana i Pakistana. Datum uvrštenja na popis UN-a:6.1.2012.
               
            
                  2.
               
               
                  
                     Nasiruddin Haqqani (alias
                     (a) Dr. Alim Ghair, (b) Naseer Haqqani, (c) Dr Naseer Haqqani, (d) Nassir Haqqani, (e) Nashir Haqqani, (f) Naseruddin)
                  
                     Adresa: Pakistan. Datum rođenja: oko 1970. –1973. Mjesto rođenja: okrug Neka, pokrajina Paktika, Afganistan. Državljanstvo: afganistansko. Drugi podaci: (a) Vođa mreže Haqqani koja djeluje iz sjevernog Vaziristana u plemenskim područjima pod saveznom upravom Pakistana. (b) Sin Jalaluddina Haqqanija. (c) Putovao je u Saudijsku Arabiju i Ujedinjene Arapske Emirate radi prikupljanja financijskih sredstava za talibane. Datum uvrštenja na popis UN-a:20.7.2010.
                  
                     Dodatni podaci iz sažetka razloga za uvrštenje na popis koji je pripremio Odbor za sankcije:
                  
                  Mreža Haqqani militantna je skupina povezana s talibanima koja svojim djelovanjem rukovodi iz agencije Sjeverni Vaziristan u plemenskom području pod saveznom upravom Pakistana. Mreža je u prvim redovima pobunjeničkih aktivnosti u Afganistanu i odgovorna je za mnoge važne napade. Vodstvo mreže Haqqani čine trojica najstarijih sinova Jalaluddina Haqqanija, a jedan od njih je Nasiruddin Haqqani.
                  Nasiruddin Haqqani jest izaslanik mreže Haqqani i veći dio vremena provodi prikupljajući novac. Haqqani je 2004. s jednim talibanskim suradnikom otputovao u Saudijsku Arabiju prikupljati financijska sredstva za talibane. Iste je godine ekstremistima u Afganistanu osigurao financijska sredstva namijenjena ometanju afganistanskih predsjedničkih izbora. Nasiruddin Haqqani je od barem 2005. do 2008. na raznim putovanjima prikupljao financijska sredstva za mrežu Haqqani, uključujući redovite odlaske u Ujedinjene Arapske Emirate 2007., a 2008. je putovao u još jednu državu Zaljeva radi prikupljanja financijskih sredstava. Haqqani je od sredine 2007. navodno imao tri glavna izvora financiranja: donacije iz regije Zaljeva, nezakonitu trgovinu opojnim drogama i uplate od Al- Qaide. Krajem 2009., Nasiruddin Haqqani je za djelovanje mreže Haqqani od pojedinaca s Arapskog poluotoka povezanih s Al-Qaidom primio nekoliko stotina tisuća dolara.
               
            
                  3.
               
               
                  
                     Mohammad Aman Akhund
                     (alias
                     (a) Mohammed Aman, (b) Mullah Mohammed Oman, (c) Mullah Mohammad Aman Ustad Noorzai, (d) Mullah Mad Aman Ustad Noorzai, (e) Sanaullah)
                  
                     Datum rođenja: 1970. Mjesto rođenja: selo Bande-Tumur, okrug Maiwand, pokrajina Kandahar, Afganistan. Drugi podaci: (a) Viši pripadnik talibana prema podacima iz 2011. s financijskim dužnostima, uključujući prikupljanje financijskih sredstava u ime vodstva. (b) Pružao logističku potporu operacijama talibana i usmjeravao prihode od prodaje droge i oružja. (c) Radio kao tajnik talibanskog vođe Mullaha Mohammeda Omara i kao njegov glasnik na sastancima visokih pripadnika talibana. (d) Također povezan s Gulom Aghom Ishakzaijem. (e) Član užeg kruga Mullaha Mohammeda Omara tijekom talibanskog režima. Datum uvrštenja na popis UN-a:6.1.2012.
               
            
                  4.
               
               
                  
                     Sangeen Zadran Sher Mohammad (alias
                     (a) Sangin (b) Sangin Zadran (c) Sangeen Khan Zadran (d) Sangeen (e) Fateh (f) Noori)
                  
                     Položaj: (a) Maulavi (alternativni način pisanja: Maulvi, (b) Mullah. Datum rođenja: (a) otprilike 1976., (b) otprilike 1979. Mjesto rođenja: Tang Stor Khel, okrug Ziruk, pokrajina Paktika, Afganistan. Državljanstvo: afganistansko. Drugi podaci: (a) Od kraja 2012. pripadnik talibana odgovoran za pokrajinu Laghman. (b) Viši zapovjednik mreže Haqqani. (c) Viši poručnik Sirajuddina Lallaloudine Haqqanija. (d) Pripadnik plemena Kharoti. (e) Navodno preminuo u rujnu 2013. Datum uvrštenja na popis UN-a: 16.8.2011.
                  
                     Dodatni podaci iz sažetka razloga za uvrštenje na popis koji je pripremio Odbor za sankcije:
                  
                  Sangeen Zadran pobunjenički je vođa u pokrajini Paktika u Afganistanu i zapovjednik mreže Haqqani. Mreža Haqqani, skupina militanata povezana s talibanima koja djeluje u pograničnom području između Afganistana i Pakistana, predvodnica je pobunjeničkih aktivnosti u Afganistanu, odgovorna za brojne važne napade. Zadran djeluje kao viši poručnik vođi mreže Haqqani, Sirajuddinu Haqqaniju.
                  Sangeen Zadran pomaže borcima u napadima diljem jugoistočnog Afganistana i vjeruje se da je planirao i vodio ulaz stranih boraca u Afganistan. Sangeen Zadran također je uključen u brojne napade s improviziranim eksplozivnim napravama (IED-ovi).
                  Uz njegovu ulogu u tim napadima, Sangeen Zadran također je bio uključen u otmicu afganistanskih i stranih državljana u pograničnom području između Afganistana i Pakistana.
               
            B.   Subjekti i druge skupine i poduzeća povezani s talibanima
      
      
                  1.
               
               
                  
                     Rahat Ltd. (alias (a) trgovačko društvo Rahat, (b) Haji Muhammad Qasim Sarafi, (c) New Chagai Trading, (d) Musa Kalim Hawala)
                  
                     Adresa: (a)Podružnica 1: broj sobe 33, 5. kat, tržnica Sarafi, grad Kandahar, pokrajina Kandahar, Afganistan, (b)Podružnica 2: trgovina broj 4, banka Azizi, tržnica Haji Muhammad Isa, Wesh, Spin Boldak, pokrajina Kandahar, Afganistan, (c)Podružnica 3: Safaar Bazaar, okrug Garmser, pokrajina Helmand, Afganistan, (d)
                     Podružnica 4: Lashkar Gah, pokrajina Helmand, Afganistan, (e)Podružnica 5: okrug Gereshk, pokrajina Helmand, Afganistan, (f)Podružnica 6: okrug Zaranj, pokrajina Nimroz, Afganistan, (g) Podružnica 7: i) Dr Barno Road, Quetta, Pakistan, ii) Haji Mohammed Plaza, Tol Aram Road, u blizini Jamaluddin Afghani Road, Quetta, Pakistan, iii) Kandahari Bazaar, Quetta, Pakistan, (h)Podružnica 8: Chaman, pokrajina Baluchistan, Pakistan, (i)Podružnica 9: Chaghi Bazaar, Chaghi, pokrajina Baluchistan, Pakistan, (j)Podružnica 10: Zahedan, pokrajina Zabol, Iran. Drugi podaci: (a) Talibansko vodstvo koristilo je Rahat Ltd. za prijenos financijskih sredstava od vanjskih donatora i trgovine narkoticima kako bi financirali talibanske aktivnosti od 2011. i u 2012. (b) Vlasnik Mohammed Qasim Mir Wali Khudai Rahim. (c) Također povezan Mohammad Naim Barich Khudaidad. Datum uvrštenja na popis UN-a:21.11.2012.
               
            II.   Unos s popisa navedenog u Prilogu I. Uredbi (EU) br. 753/2011 za niže navedenu osobu briše se.
      
      A.   Pojedinci povezani s talibanima
      
      
                  1.
               
               
                  
                     Badruddin Haqqani (alias Atiqullah).